Autentne kava ei saa vältida teatud lavalisest  tinglikkusest tulenevaid muutusi ning absoluutselt autentset esitust on tegelikult võimatu rekonstrueerida, sest esituse situatsioon ja kontekst on igal juhul uued. Näiteks võib esinejad laval paigutada nii, et nende tegevus oleks publikule nähtav (etendusmängude puhul on võimalik ring katkestada ja asetada poolkaarde), aga ka reas seismine ja laulmine ei ole ju tegelikult päris ehe. Laulude puhul tuleb kõne alla ka tekstide lühendamine, kuid mitte omaloominguliste värsside lisamine, v.a setu improvisatsioonid.